— 50 
III. Tagok. 
4. §. A Társulat tagjai: a) tiszteletiek, b) pártolók, 
c) alapitók, d) rendesek, mindnyájokat a Társulat okle¬ 
velekkel látja el, melyekért a tag egyszer mindenkorra 
2 forintot fizet. 
5. Tiszteleti tagokul oly jeles egyéneket választ a 
Társulat, kik vagy a földtanban magokat kitüntették, 
vagy pedig a Társulatnak czélja elérésében lényeges 
szolgálatot tettek , ezeket a nagygyűlés valamely tag 
ajánlatára átalános szótöbbséggel választja. 
6. §. Pártoló tagi okleveleket oly egyéneknek osz¬ 
togat a Társulat, kik ennek pénzerejét legalább 200 fttal 
nevelik. 
7. §. Alapitó tag az, ki egyszerre 100 forintot 
fizet be a társulati pénztárba. 
8. §. Rendes tag mindenki lehet, ki ebbéli szándé¬ 
kát vagy maga, vagy más rendes tag által a titkárnak 
bejelenti s az alapszabályokban foglalt kötelességeket 
pontosan teljesiti, az uj tagok a szakgyülésnek lévén 
bejelentendők. 
9. §. A rendes tagok a Társulatba léptök által kö¬ 
telezik magukat a Társulat költségei fedezésére évenkint 
öt o. é. forintot fizetni; a társulatból kilépni szándéko¬ 
zók, ezt egy félévvel előbb kötelesek a titkárral tu¬ 
datni. 
10. §. A tagsági dij minden év első negyedében 
fizetendő vagy egyenesen a titkárnál, vagy a Társulat 
szolgája által, kinek a helybeli tagok dijainak nyugtái 
át lesznek e végre adva. 
11. § Ha valamely ki nem lépett tag évi diját az 
első negyedben be nem fizette volna, akkor a Társulat 
az illető összeget postai utánvétel útján fogja besze¬ 
detni, hol természetesen a postai költséget a hátralékos 
tag tartozik fizetni. — Az utánvételes levél el nem fo¬ 
gadása esetében az illető a tagok sorából kilépettnek 
fog tekintetni. 
12. §. A társulat minden tagja szavazati joggal 
